Eduskunta.fi » FI » Tiedotteet » Hallintovaliokunta tutustuu Japanissa onnettomuuksien ennaltaehkäisyyn ja aluehallinnon järjestämiseen
​Eduskunnan hallintovaliokunnan valtuuskunta tekee opinto- ja tutustumismatkan Japaniin 7.–15. lokakuuta.
Matkan pääaiheita ovat onnettomuuksien ennalta estäminen ja vahinkojen minimointi, järjestäytyneen rikollisuuden torjunta, alue- ja metropolihallinnon järjestämisen haasteet, vanhenevan väestön ja alhaisen syntyvyyden taloudelliset vaikutukset sekä vierastyövoiman määrän kasvu Japanissa.
Valtuuskunta tapaa mm. ministeriöiden ja aluehallinnon sekä paikallistason asiantuntijoita. Matkalla tutustutaan myös mm. Tokion onnettomuusvalmiuskeskukseen, Fukushiman ydinvoimalaan ja MIRAIKAN-innovaatiokeskukseen.
Matkalle osallistuvat valiokunnan puheenjohtaja Juho Eerola (ps.), varapuheenjohtaja Timo V. Korhonen (kesk.), Elsi Katainen (kesk.), Antti Kurvinen (kesk.), Wille Rydman (kok.), Sirpa Paatero (sd.), Joona Räsänen (sd.), Kari Kulmala (si.) ja Matti Semi (vas.) sekä valiokuntaneuvos Ossi Lantto.
Julkaistu 5.10.2017 11:15
Muokattu 5.10.2017 11:15